CELEX: 32009B0651
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/133
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2007
   (2009/651/EY)
   EUROOPAN PARLAMENTTI, joka
   
               —
            
            
               ottaa huomioon tautien ehkäisyn ja valvonnan eurooppalaisen keskuksen lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2007 sekä keskuksen vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (4) ja erityisesti sen 23 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0170/2009),
            
         
               1.
            
            
               myöntää tautien ehkäisyn ja valvonnan eurooppalaisen keskuksen johtajalle vastuuvapauden keskuksen talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman tautien ehkäisyn ja valvonnan eurooppalaisen keskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 48.
   
      (2)  EUVL C 311, 5.12.2008, s. 122.
   
      (3)  EYVL L 248, 16.9.2002, s. 1.
   
      (4)  EUVL L 142, 30.4.2004, s. 1.
   
      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon tautien ehkäisyn ja valvonnan eurooppalaisen keskuksen lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2007 sekä keskuksen vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (4) ja erityisesti sen 23 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0170/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 22. huhtikuuta 2008 tautien ehkäisyn ja valvonnan eurooppalaisen keskuksen johtajalle vastuuvapauden keskuksen talousarvion toteuttamisesta varainhoitovuonna 2006 (6) ja pani muun muassa merkille tilintarkastustuomioistuimen vuoden 2006 kertomukseen sisältyneen huomautuksen, jonka mukaan lähes 45 prosenttia vuoden aikana tehdyistä maksusitoumuksista siirrettiin ja että vuoden 2006 jälkipuoliskon aikana tehtiin lukuisia siirtoja, mikä johtui pääasiassa henkilöstötarpeisiin liittyneistä epätarkoista arvioista, joista keskuksen hallintoneuvostolle ei ilmoitettu ajoissa;
            
         
               1.
            
            
               panee merkille, että keskuksen talousarvio kasvoi 17 100 000 eurosta (2006) 28 900 000 euroon (2007);
            
         
               2.
            
            
               pitää keskusta tärkeänä elimenä vahvistettaessa ja kehitettäessä eurooppalaista tautien seurantaa, arvioitaessa tunnettuja ja uusia terveyttä uhkaavia tartuntatauteja sekä tiedotettaessa niistä;
            
         
               3.
            
            
               panee tyytyväisenä merkille, että keskus on pystynyt vuonna 2007 kehittämään useita epidemiologiaa sekä tartuntatautien seurantaa, torjuntaa ja valvontaa koskevia tuotteita ja palveluja ja että se julkaisee monenlaisia tieteellisiä raportteja;
            
         
               4.
            
            
               panee merkille, että vuonna 2006 siirtojen osuus oli lähes 45 prosenttia ja että vuonna 2007 ei tapahtunut merkittävää edistymistä, koska niiden osuus oli lähes 43 prosenttia, mikä osoittaa, että keskuksella on vaikeuksia toteuttaa talousarviotaan;
            
         
               5.
            
            
               panee lisäksi merkille tilintarkastustuomioistuimen huomautuksen, jonka mukaan talousarvioon tehtyjen muutosten määrä paljasti heikkouksia talousarvion toteutuksen seurannassa;
            
         
               6.
            
            
               pitää huolestuttavana tilintarkastustuomioistuimen havaintoja siitä, että tilanne on ristiriidassa talousarvion vuotuisuus- ja erittelyperiaatteen kanssa;
            
         
               7.
            
            
               panee merkille tilintarkastustuomioistuimen huomautuksen, että vaikka keskuksen työohjelma 2007 oli toimintoperusteinen, talousarvioon tehtyihin muutoksiin ei liitetty arviota niiden vaikutuksesta työohjelmaan eikä tavoitteiden saavuttamiseen;
            
         
               8.
            
            
               panee tyytyväisenä merkille keskuksen vastauksen, jonka mukaan se on päivittänyt työohjelmansa talousarvioon tehtävien muutosten myötä vuodesta 2008 lähtien;
            
         
               9.
            
            
               panee merkille, että tilintarkastustuomioistuin arvosteli taulukkolaskentaan perustuvan käyttöomaisuusluettelon vähäistä luotettavuutta;
            
         
               10.
            
            
               panee tyytyväisenä merkille, että keskus on tällä välin ottanut käyttöön uuden omaisuusluettelojärjestelmän, jota käytetään vuoden 2008 tilien päättämiseen;
            
         
               11.
            
            
               panee huolestuneena merkille tilintarkastustuomioistuimen huomautuksen siitä, että keskus käytti 500 000 euroa korjaustöihin rakennuksissa, jotka se on vuokrannut toimitiloikseen, ja että kyseisistä töistä päätettiin vuonna 2006 suoralla sopimuksella keskuksen ja rakennusten omistajan välillä, eikä sopimuksessa täsmennetty töiden luonnetta, aikatauluja eikä maksuehtoja; toteaa, että tilintarkastustuomioistuimen mukaan käytäntö oli varainhoitoasetuksen ja taloudellisuuden periaatteen vastainen;
            
         
               12.
            
            
               kehottaa keskusta kiireellisesti saattamaan käytäntönsä varainhoitoasetuksen ja taloudellisuuden periaatteen mukaisiksi ja tekemään selkoa tilintarkastustuomioistuimen huomautusten käsittelystä selvityksessään talousarvio- ja varainhallinnosta varainhoitovuodelta 2008;
            
         
               13.
            
            
               panee merkille edistymisen keskuksen palvelukseen ottamista koskevan suunnitelman täytäntöönpanossa mutta korostaa, että lisätoimet ovat tarpeen, jotta työntekijöiden kiintiö saadaan täytettyä;
            
         Aikaisempien vastuuvapausmenettelyjen seuranta
   
               14.
            
            
               panee merkille, että tilintarkastustuomioistuin löysi vuonna 2006 heikkouksia talousarvion toteutuksessa, erityisesti määrärahasiirtojen määrä oli suuri;
            
         
               15.
            
            
               kehottaa keskusta noudattamaan tilintarkastustuomioistuimen suosituksia, erityisesti talousarvion toteuttamiseen liittyviä suosituksia, ja tekemään selkoa suoritetuista toimista ja saavutetuista tuloksista varainhoitovuoden 2008 vuosikertomuksessaan;
            
         
               16.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).
            
         
      (1)  EUVL C 278, 31.10.2008, s. 48.
   
      (2)  EUVL C 311, 5.12.2008, s. 122.
   
      (3)  EYVL L 248, 16.9.2002, s. 1.
   
      (4)  EUVL L 142, 30.4.2004, s. 1.
   
      (5)  EYVL L 357, 31.12.2002, s. 72.
   
      (6)  EUVL L 88, 31.3.2009, s. 126.
   
      (7)  Katso tämän virallisen lehden sivu 206.